title: Komisijos Įgyvendinimo Reglamentas (ES) 2019/2102 2019 m. lapkričio 27 d. kuriuo dėl informacijos, naudojamos apskaičiuojant patikslinimą dėl galimybės padengti nuostolius atidėtaisiais mokesčiais, atskleidimo iš dalies keičiamas Įgyvendinimo reglamentas (ES) 2015/2452 (Tekstas svarbus EEE)

text:
10.12.2019

                  LT

                  Europos Sąjungos oficialusis leidinys

                  L 318/6

         KOMISIJOS ĮGYVENDINIMO REGLAMENTAS (ES) 2019/2102
         2019 m. lapkričio 27 d.
         kuriuo dėl informacijos, naudojamos apskaičiuojant patikslinimą dėl galimybės padengti nuostolius atidėtaisiais mokesčiais, atskleidimo iš dalies keičiamas Įgyvendinimo reglamentas (ES) 2015/2452
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 25 d. Europos Parlamento ir Tarybos direktyvą 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (1), ypač į jos 56 straipsnį,
         kadangi:

                     (1)

                     siekiant užtikrinti vienodas sąlygas Sąjungoje ir tam nustatyti papildomų principų, susijusių su atidėtaisiais mokesčiais, Komisijos deleguotuoju reglamentu (ES) 2019/981 (2) iš dalies pakeistas Deleguotasis reglamentas (ES) 2015/35 (3). Tam tikros informacijos teikimo formos, nustatytos Komisijos įgyvendinimo reglamente (ES) 2015/2452 (4), atsižvelgiant į tuos pakeitimus turėtų būti pritaikytos;

                     (2)

                     todėl Įgyvendinimo reglamentas (ES) 2015/2452 turėtų būti atitinkamai iš dalies pakeistas;

                     (3)

                     Deleguotojo reglamento (ES) 2015/35 pakeitimai, kuriais reikalaujama atskleisti informaciją, naudojamą apskaičiuojant patikslinimą dėl galimybės padengti nuostolius atidėtaisiais mokesčiais, turi įsigalioti 2020 m. sausio 1 d. Šiame reglamente numatytų pakeitimų tikslas – įtraukti tuos reikalavimus į atitinkamas Įgyvendinimo reglamente (ES) 2015/2452 nustatytas formas. Todėl šis reglamentas turėtų būti taikomas nuo tos pačios datos;

                     (4)

                     šis reglamentas grindžiamas Europos draudimo ir profesinių pensijų institucijos Komisijai pateiktais techninių įgyvendinimo standartų projektais;

                     (5)

                     Europos draudimo ir profesinių pensijų institucija dėl techninių įgyvendinimo standartų projektų, kuriais pagrįstas šis reglamentas, surengė atviras viešas konsultacijas, išnagrinėjo galimas susijusias sąnaudas ir naudą ir paprašė Draudimo ir perdraudimo suinteresuotųjų subjektų grupės, įsteigtos Europos Parlamento ir Tarybos reglamento (ES) Nr. 1094/2010 (5) 37 straipsniu, pateikti savo nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamentas (ES) 2015/2452 iš dalies keičiamas taip:

                        1)

                        I priedas iš dalies keičiamas pagal šio reglamento I priedą;

                        2)

                        II priedas iš dalies keičiamas pagal šio reglamento II priedą.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. sausio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. lapkričio 27 d.

                  Komisijos vardu

                  Pirmininkas

               Jean-Claude JUNCKER

            (1)  OL L 335, 2009 12 17, p. 1.

            (2)  2019 m. kovo 8 d. Komisijos deleguotasis reglamentas (ES) 2019/981, kuriuo iš dalies keičiamas Deleguotasis reglamentas (ES) 2015/35, kuriuo papildoma Europos Parlamento ir Tarybos direktyva 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (OL L 161, 2019 6 18, p. 1.)

            (3)  2014 m. spalio 10 d. Komisijos deleguotasis reglamentas (ES) 2015/35, kuriuo papildoma Europos Parlamento ir Tarybos direktyva 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (OL L 12, 2015 1 17, p. 1).

            (4)  2015 m. gruodžio 2 d. Komisijos įgyvendinimo reglamentas (ES) 2015/2452, kuriuo nustatomi mokumo ir finansinės padėties ataskaitos teikimo pagal Europos Parlamento ir Tarybos direktyvą 2009/138/EB procedūrų, formatų ir formų techniniai įgyvendinimo standartai (OL L 347, 2015 12 31, p. 1285).

            (5)  2010 m. lapkričio 24 d. Europos Parlamento ir Tarybos reglamentas (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (OL L 331, 2010 12 15, p. 48).

            I PRIEDAS
            Įgyvendinimo reglamento (ES) 2015/2452 I priedas iš dalies keičiamas taip:

                        1)

                        S.25.01.21 formoje „Mokumo kapitalo reikalavimas – standartinę formulę taikančioms įmonėms“ pridedamos šios lentelės:

                                    „Mokesčio tarifui taikomas metodas

                                                Taip/Ne

                                                C0109

                                                Vidutiniu mokesčio tarifu pagrįstas metodas

                                                R0590

                                    Galimybės padengti nuostolius atidėtaisiais mokesčiais apskaičiavimas

                                                LAC DT

                                                C0130“

                                                LAC DT

                                                R0640

                                                LAC DT, pagrįsta atidėtųjų mokesčių įsipareigojimų perkėlimu

                                                R0650

                                                LAC DT, pagrįsta remiantis tikėtinu būsimu apmokestinamuoju ekonominiu pelnu

                                                R0660

                                                LAC DT, pagrįsta perkėlimu į ankstesnius metus, einamieji metai

                                                R0670

                                                LAC DT, pagrįsta perkėlimu į ankstesnius metus, būsimi metai

                                                R0680

                                                Didžiausia LAC DT

                                                R0690

                        2)

                        S.25.02.21 formoje „Mokumo kapitalo reikalavimas – įmonėms, taikančioms standartinę formulę ir dalinį vidaus modelį“ pridedamos šios lentelės:

                                    „Mokesčio tarifui taikomas metodas

                                                Taip/Ne

                                                C0109

                                                Vidutiniu mokesčio tarifu pagrįstas metodas

                                                R0590

                                    Galimybės padengti nuostolius atidėtaisiais mokesčiais apskaičiavimas

                                                LAC DT

                                                C0130“

                                                LAC DT suma/įvertis

                                                R0640

                                                LAC DT, pagrįstos atidėtųjų mokesčių įsipareigojimų perkėlimu, suma/įvertis

                                                R0650

                                                LAC DT, pagrįstos remiantis tikėtinu būsimu apmokestinamuoju ekonominiu pelnu, suma/įvertis

                                                R0660

                                                LAC DT, pagrįstos perkėlimu į ankstesnius metus, suma/įvertis, einamieji metai

                                                R0670

                                                LAC DT, pagrįstos perkėlimu į ankstesnius metus, suma/įvertis, būsimi metai

                                                R0680

                                                Didžiausios LAC DT suma/įvertis

                                                R0690

                        3)

                        S.25.03.21 formoje „Mokumo kapitalo reikalavimas – įmonėms, taikančioms visapusiškus vidaus modelius“ pridedamos šios lentelės:

                                    „Mokesčio tarifui taikomas metodas

                                                Taip/Ne

                                                C0109

                                                Vidutiniu mokesčio tarifu pagrįstas metodas

                                                R0590

                                    Galimybės padengti nuostolius atidėtaisiais mokesčiais apskaičiavimas

                                                LAC DT

                                                C0130“

                                                LAC DT suma/įvertis

                                                R0640

                                                LAC DT, pagrįstos atidėtųjų mokesčių įsipareigojimų perkėlimu, suma/įvertis

                                                R0650

                                                LAC DT, pagrįstos remiantis tikėtinu būsimu apmokestinamuoju ekonominiu pelnu, suma/įvertis

                                                R0660

                                                LAC DT, pagrįstos perkėlimu į ankstesnius metus, suma/įvertis, einamieji metai

                                                R0670

                                                LAC DT, pagrįstos perkėlimu į ankstesnius metus, suma/įvertis, būsimi metai

                                                R0680

                                                Didžiausios LAC DT suma/įvertis

                                                R0690

            II PRIEDAS
            Įgyvendinimo reglamento (ES) 2015/2452 II priedas iš dalies keičiamas taip:

                        1)

                        S.25.01 skirsnio „Mokumo kapitalo reikalavimas – standartinę formulę taikančioms įmonėms“ lentelėje pridedamos šios eilutės:

                                       „Mokesčio tarifui taikomas metodas

                                    R0590/C0109

                                    Vidutiniu mokesčio tarifu pagrįstas metodas

                                    Naudojama viena iš šiame baigtiniame sąraše pateiktų parinkčių:
                                    1– taip
                                    2 – ne
                                    3 – netaikoma, nes LAC DT nenaudojama (tokiu atveju R0640–R0690 pildyti nereikia)
                                    Žr. EDPPI gaires dėl galimybės padengti nuostolius techniniais atidėjiniais ir atidėtaisiais mokesčiais (EIOPA-BoS-14/177) (*1).

                                       Patikslinimo dėl galimybės padengti nuostolius atidėtaisiais mokesčiais apskaičiavimas

                                    R0640/C0130

                                    LAC DT

                                    Galimybės padengti nuostolius atidėtaisiais mokesčiais suma, apibrėžta Deleguotojo reglamento (ES) 2015/35 207 straipsnyje. LAC suma šiame laukelyje turėtų sutapti su S.25.01 formos R0150/C0100 laukelio verte.

                                    R0650/C0130

                                    LAC DT, pagrįsta atidėtųjų mokesčių įsipareigojimų perkėlimu

                                    Galimybės padengti nuostolius atidėtaisiais mokesčiais, pagrįstos atidėtųjų mokesčių įsipareigojimų perkėlimu, suma, apskaičiuota pagal Deleguotojo reglamento (ES) 2015/35 207 straipsnį.

                                    R0660/C0130

                                    LAC DT, pagrįsta remiantis tikėtinu būsimu apmokestinamuoju ekonominiu pelnu

                                    Galimybės padengti nuostolius atidėtaisiais mokesčiais, pagrįstos remiantis tikėtinu būsimu apmokestinamuoju ekonominiu pelnu, suma, apskaičiuota pagal Deleguotojo reglamento (ES) 2015/35 207 straipsnį.

                                    R0670/C0130

                                    LAC DT, pagrįsta perkėlimu į ankstesnius metus, einamieji metai

                                    Galimybės padengti nuostolius atidėtaisiais mokesčiais, pagrįstos ankstesnių metų pelnu, suma, apskaičiuota pagal Deleguotojo reglamento (ES) 2015/35 207 straipsnį. Nuostolių, paskirstytų kitiems metams, suma.

                                    R0680/C0130

                                    LAC DT, pagrįsta perkėlimu į ankstesnius metus, būsimi metai

                                    Galimybės padengti nuostolius atidėtaisiais mokesčiais, pagrįstos ankstesnių metų pelnu, suma, apskaičiuota pagal Deleguotojo reglamento (ES) 2015/35 207 straipsnį. Nuostolių, paskirstytų metams, einantiems po kitų metų, suma.

                                    R0690/C0130

                                    Didžiausia LAC DT

                                    Didžiausia LAC DT suma, kurią būtų galima naudoti, prieš įvertinant, ar grynojo atidėtųjų, mokesčiu, turto padidėjimą galima naudoti patikslinimo tikslais, kaip numatyta Deleguotojo reglamento (ES) 2015/35 207 straipsnio 2 dalyje.

                        2)

                        S.25.02 skirsnio „Mokumo kapitalo reikalavimas – įmonėms, taikančioms standartinę formulę ir dalinį vidaus modelį“ lentelėje pridedamos šios eilutės:

                                       „Mokesčio tarifui taikomas metodas

                                    R0590/C0109

                                    Vidutiniu mokesčio tarifu pagrįstas metodas

                                    Naudojama viena iš šiame baigtiniame sąraše pateiktų parinkčių:
                                    1– taip
                                    2 – ne
                                    3 – netaikoma, nes LAC DT nenaudojama (tokiu atveju R0640–R0690 pildyti nereikia)
                                    Žr. EDPPI gaires dėl galimybės padengti nuostolius techniniais atidėjiniais ir atidėtaisiais mokesčiais (EIOPA-BoS-14/177).

                                       Patikslinimo dėl galimybės padengti nuostolius atidėtaisiais mokesčiais apskaičiavimas

                                    R0640/C0130

                                    LAC DT suma/įvertis

                                    Galimybės padengti nuostolius atidėtaisiais mokesčiais suma/įvertis, apskaičiuotas pagal Deleguotojo reglamento (ES) 2015/35 207 straipsnį. LAC suma šiame laukelyje turėtų sutapti su S.25.02 formos R0310/C0100 laukelio verte.

                                    R0650/C0130

                                    LAC DT, pagrįstos atidėtųjų mokesčių įsipareigojimų perkėlimu, suma/įvertis

                                    Galimybės padengti nuostolius atidėtaisiais mokesčiais, pagrįstos atidėtųjų mokesčių įsipareigojimų perkėlimu, suma/įvertis, apskaičiuotas pagal Deleguotojo reglamento (ES) 2015/35 207 straipsnį.

                                    R0660/C0130

                                    LAC DT, pagrįstos remiantis tikėtinu būsimu apmokestinamuoju ekonominiu pelnu, suma/įvertis

                                    Galimybės padengti nuostolius atidėtaisiais mokesčiais, pagrįstos remiantis tikėtinu būsimu apmokestinamuoju ekonominiu pelnu, suma/įvertis, apskaičiuotas pagal Deleguotojo reglamento (ES) 2015/35 207 straipsnį.

                                    R0670/C0130

                                    LAC DT, pagrįstos perkėlimu į ankstesnius metus, suma/įvertis, einamieji metai

                                    Galimybės padengti nuostolius atidėtaisiais mokesčiais, pagrįstos ankstesnių metų pelnu, suma, apskaičiuota pagal Deleguotojo reglamento (ES) 2015/35 207 straipsnį. Nuostolių, paskirstytų kitiems metams, suma.

                                    R0680/C0130

                                    LAC DT, pagrįstos perkėlimu į ankstesnius metus, suma/įvertis, būsimi metai

                                    Galimybės padengti nuostolius atidėtaisiais mokesčiais, pagrįstos ankstesnių metų pelnu, suma, apskaičiuota pagal Deleguotojo reglamento (ES) 2015/35 207 straipsnį. Nuostolių, paskirstytų metams, einantiems po kitų metų, suma.

                                    R0690/C0130

                                    Didžiausios LAC DT suma/įvertis

                                    Didžiausia galimybės padengti nuostolius atidėtaisiais mokesčiais suma, kurią būtų galima naudoti, prieš įvertinant, ar grynojo atidėtųjų, mokesčiu, turto padidėjimą galima naudoti patikslinimo tikslais, kaip numatyta Deleguotojo reglamento (ES) 2015/35 207 straipsnio 2 dalyje.“

                        3)

                        S.25.03 skirsnyje „Mokumo kapitalo reikalavimas – įmonėms, taikančioms visapusišką vidaus modelį“ į lentelę pridedamos šios eilutės:

                                    „R0590/C0109

                                    Vidutiniu mokesčio tarifu pagrįstas metodas

                                    Naudojama viena iš šiame baigtiniame sąraše pateiktų parinkčių:
                                    1– taip
                                    2 – ne
                                    3 – netaikoma, nes LAC DT nenaudojama (tokiu atveju R0640–R0690 pildyti nereikia)
                                    Žr. EDPPI gaires dėl galimybės padengti nuostolius techniniais atidėjiniais ir atidėtaisiais mokesčiais (EIOPA-BoS-14/177).

                                       Patikslinimo dėl galimybės padengti nuostolius atidėtaisiais mokesčiais apskaičiavimas

                                    R0640/C0130

                                    LAC DT suma/įvertis

                                    Galimybės padengti nuostolius atidėtaisiais mokesčiais suma/įvertis, apibrėžtas Deleguotojo reglamento (ES) 2015/35 207 straipsnyje. LAC suma šiame laukelyje turėtų sutapti su S.25.02 formos R0310/C0100 laukelio verte.

                                    R0650/C0130

                                    LAC DT, pagrįstos atidėtųjų mokesčių įsipareigojimų perkėlimu, suma/įvertis

                                    Galimybės padengti nuostolius atidėtaisiais mokesčiais, pagrįstos atidėtųjų mokesčių įsipareigojimų perkėlimu, suma/įvertis, apskaičiuotas pagal Deleguotojo reglamento (ES) 2015/35 207 straipsnį.

                                    R0660/C0130

                                    LAC DT, pagrįstos remiantis tikėtinu būsimu apmokestinamuoju ekonominiu pelnu, suma/įvertis

                                    Galimybės padengti nuostolius atidėtaisiais mokesčiais, pagrįstos remiantis tikėtinu būsimu apmokestinamuoju ekonominiu pelnu, suma/įvertis, apskaičiuotas pagal Deleguotojo reglamento (ES) 2015/35 207 straipsnį.

                                    R0670/C0130

                                    LAC DT, pagrįstos perkėlimu į ankstesnius metus, suma/įvertis, einamieji metai

                                    Galimybės padengti nuostolius atidėtaisiais mokesčiais, pagrįstos ankstesnių metų pelnu, suma, apskaičiuota pagal Deleguotojo reglamento (ES) 2015/35 207 straipsnį. Nuostolių, paskirstytų kitiems metams, suma.

                                    R0680/C0130

                                    LAC DT, pagrįstos perkėlimu į ankstesnius metus, suma/įvertis, būsimi metai

                                    Galimybės padengti nuostolius atidėtaisiais mokesčiais, pagrįstos ankstesnių metų pelnu, suma, apskaičiuota pagal Deleguotojo reglamento (ES) 2015/35 207 straipsnį. Nuostolių, paskirstytų metams, einantiems po kitų metų, suma.

                                    R0690/C0130

                                    Didžiausios LAC DT suma/įvertis

                                    Didžiausia galimybės padengti nuostolius atidėtaisiais mokesčiais suma, kurią būtų galima naudoti, prieš įvertinant, ar grynojo atidėtųjų, mokesčiu, turto padidėjimą galima naudoti patikslinimo tikslais, kaip numatyta Deleguotojo reglamento (ES) 2015/35 207 straipsnio 2 dalyje.“

               (*1)  2015 m. vasario 2 d. gairės EIOPA-BoS-14/177 dėl galimybės padengti nuostolius techniniais atidėjiniais ir atidėtaisiais mokesčiais (https://eiopa.europa.eu/publications/eiopa-guidelines/guidelines-on-the-loss-absorbing-capacity-of-technical-provisions-and-deferred-taxes).“;


title: Komisijos Įgyvendinimo Reglamentas (ES) 2019/2165 2019 m. gruodžio 17 d. kuriuo pagal Europos Parlamento ir Tarybos reglamentą (ES) 2015/2283 leidžiama pakeisti naujo maisto produkto blakinių kalendrų (Coriandrum sativum) sėklų aliejaus specifikacijas ir iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE)

text:
18.12.2019

                  LT

                  Europos Sąjungos oficialusis leidinys

                  L 328/81

         KOMISIJOS ĮGYVENDINIMO REGLAMENTAS (ES) 2019/2165
         2019 m. gruodžio 17 d.
         kuriuo pagal Europos Parlamento ir Tarybos reglamentą (ES) 2015/2283 leidžiama pakeisti naujo maisto produkto blakinių kalendrų (Coriandrum sativum) sėklų aliejaus specifikacijas ir iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad pateikti rinkai Sąjungoje galima tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos naujų maisto produktų sąrašas;

                     (3)

                     pagal Reglamento (ES) 2015/2283 12 straipsnį Komisija turi priimti sprendimą dėl leidimo naudoti naują maisto produktą, jo pateikimo Sąjungos rinkai ir dėl Sąjungos sąrašo atnaujinimo;

                     (4)

                     Komisijos įgyvendinimo sprendimu 2014/155/ES (3) pagal Europos Parlamento ir Tarybos reglamentą (EB) Nr. 258/97 (4) leidžiama teikti rinkai blakinių kalendrų (Coriandrum sativum) sėklų aliejų kaip naują sudedamąją maisto dalį, naudotiną maisto papilduose;

                     (5)

                     2019 m. liepos 2 d. bendrovė „Ovalie Innovation“ (toliau – pareiškėjas) pateikė Komisijai prašymą pakeisti blakinių kalendrų (Coriandrum sativum) sėklų aliejaus specifikacijas pagal Reglamento (ES) 2015/2283 10 straipsnio 1 dalį. Pareiškėjas paprašė leisti mažiausią leidžiamąją oleino rūgšties koncentraciją sumažinti nuo 8,0 iki 7,0 %;

                     (6)

                     pareiškėjas šį prašymą pagrindė nurodydamas, kad šis pakeitimas būtinas siekiant atsižvelgti į natūralius Coriandrum sativum augalo sudėtyje esančios oleino rūgšties koncentracijos pokyčius;

                     (7)

                     Komisijos nuomone, Europos maisto saugos tarnybos (toliau – Tarnyba) pagal Reglamento (ES) 2015/2283 10 straipsnio 3 dalį atliekamas dabartinės paraiškos saugos vertinimas nėra būtinas. Oleino rūgštis yra natūrali pagrindinė alyvuogių aliejaus sudedamoji dalis. Oleino rūgšties taip pat natūraliai yra daugelyje kitų pagrindinių maisto produktų, turinčių ilgą saugaus vartojimo istoriją, ir jos koncentracija šiuose maisto produktuose atitinka naujam maisto produktui siūlomą koncentraciją;

                     (8)

                     dėl siūlomo blakinių kalendrų (Coriandrum sativum) sėklų aliejuje esančios oleino rūgšties koncentracijos pakeitimo nekeičiamos Tarnybos atlikto saugos vertinimo (5) išvados, kuriomis buvo grindžiamas Įgyvendinimo sprendimu 2014/155/ES suteiktas leidimas naudoti šį produktą. Todėl yra tikslinga iš dalies pakeisti naujo maisto produkto blakinių kalendrų (Coriandrum sativum) sėklų aliejaus specifikacijas siūloma oleino rūgšties koncentracija;

                     (9)

                     paraiškoje pateikta informacija suteikiamas pakankamas pagrindas nustatyti, kad siūlomi naujo maisto produkto blakinių kalendrų (Coriandrum sativum) sėklų aliejaus specifikacijų pakeitimai atitinka Reglamento (ES) 2015/2283 12 straipsnį;

                     (10)

                     todėl Įgyvendinimo reglamento (ES) 2017/2470 priedas turėtų būti atitinkamai iš dalies pakeistas;

                     (11)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Sąjungos leidžiamų naudoti naujų maisto produktų sąrašo, nustatyto Reglamento (ES) 2015/2283 6 straipsnyje ir įtraukto į Įgyvendinimo reglamentą (ES) 2017/2470, įrašas, skirtas naujam maisto produktui blakinių kalendrų (Coriandrum sativum) sėklų aliejui, iš dalies keičiamas, kaip nurodyta šio reglamento priede.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gruodžio 17 d.

                  Komisijos vardu

                  Pirmininkė

               Ursula VON DER LEYEN

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  2014 m. kovo 19 d. Komisijos įgyvendinimo sprendimas 2014/155/ES, kuriuo leidžiama teikti rinkai blakinės kalendros sėklų aliejų kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (OL L 85, 2014 3 21, p. 13).

            (4)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

            (5)  EFSA Journal 2013;11(10):3422.

            PRIEDAS
            Įgyvendinimo reglamento (ES) 2017/2470 priedo 2 lentelėje (Specifikacijos) įrašas „Blakinės kalendros (Coriandrum sativum) sėklų aliejus“ pakeičiamas taip:

                        ‘Leidžiami naudoti nauji maisto produktai

                        Specifikacijos

                        „Blakinių kalendrų (Coriandrum sativum) sėklų aliejus

                           Aprašymas/apibrėžtis:

                        Blakinių kalendrų sėklų aliejus – aliejus, kurio sudėtyje yra riebalų rūgščių gliceridų, gautų iš blakinių kalendrų augalo Coriandrum sativum L. sėklų.
                        Šiek tiek gelsva spalva, švelnus skonis.
                        CAS Nr. 8008–52–4
                        Riebalų rūgščių sudėtis:
                        Palmitino rūgštis (C16:0): 2–5 %
                        Stearino rūgštis (C18:0): < 1,5 %
                        Petroselino rūgštis (cis-C18:1(n-12)): 60–75 %
                        Oleino rūgštis (cis-C18:1(n-9)): 7–15 %
                        Linolo rūgštis (C18:2): 12–19 %
                        α-linoleno rūgštis (C18:3): < 1,0 %
                        Riebalų rūgščių transizomerai: ≤ 1,0 %

                           Grynumas:

                        Lūžio rodiklis (20 °C): 1,466–1,474
                        Rūgščių skaičius: ≤ 2,5 mg KOH/g
                        Peroksidų skaičius (PS): ≤ 5,0 mekv/kg
                        Jodo skaičius: 88–110 vienetų
                        Hidrolizės skaičius: 179–200 mg KOH/g
                        Nemuilinamoji medžiaga: ≤ 15 g/kg“’.


title: Komisijos įgyvendinimo reglamentas (ES) 2020/145 2020 m. vasario 3 d. kuriuo iš dalies keičiamos Įgyvendinimo reglamento (ES) Nr. 433/2012, kuriuo nustatomos išsamios Europos Parlamento ir Tarybos reglamento (ES) Nr. 1236/2010 taikymo taisyklės, nuostatos, susijusios su ataskaitų ir informacijos teikimu Žvejybos šiaurės rytų Atlante komisijai

text:
4.2.2020

                  LT

                  Europos Sąjungos oficialusis leidinys

                  L 31/1

         KOMISIJOS ĮGYVENDINIMO REGLAMENTAS (ES) 2020/145
         2020 m. vasario 3 d.
         kuriuo iš dalies keičiamos Įgyvendinimo reglamento (ES) Nr. 433/2012, kuriuo nustatomos išsamios Europos Parlamento ir Tarybos reglamento (ES) Nr. 1236/2010 taikymo taisyklės, nuostatos, susijusios su ataskaitų ir informacijos teikimu Žvejybos šiaurės rytų Atlante komisijai
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2010 m. gruodžio 15 d. Europos Parlamento ir Tarybos reglamentą (ES) Nr. 1236/2010, kuriuo nustatoma kontrolės ir vykdymo užtikrinimo sistema, taikytina Konvencijos dėl būsimo daugiašalio bendradarbiavimo šiaurės rytų Atlanto žvejybos rajonuose, ir panaikinamas Tarybos reglamentas (EB) Nr. 2791/1999 (1), ypač į jo 9 ir 11 straipsnius,
         kadangi:

                     (1)

                     Reglamentu (ES) Nr. 1236/2010 nustatomos tam tikros konkrečios kontrolės priemonės Sąjungos žvejybos veiklai Žvejybos šiaurės rytų Atlante komisijos (toliau – NEAFC) rajone stebėti. Komisijos įgyvendinimo reglamentu (ES) Nr. 433/2012 (2) nustatytos išsamios Reglamento (ES) Nr. 1236/2010 taikymo taisyklės;

                     (2)

                     vadovaujantis Reglamento (ES) Nr. 1236/2010 12 straipsnio 2 dalimi, valstybės narės turi užtikrinti, kad NEAFC sekretoriui teikiamos ataskaitos ir informacija atitiktų keitimosi duomenimis formų ir duomenų perdavimo sistemų reikalavimus, nustatytus pagal Įgyvendinimo reglamento (ES) Nr. 433/2012 16 straipsnį;

                     (3)

                     2018 m. metiniame susitikime NEAFC susitarė dėl naujos UN/FLUX standartu grindžiamos elektroninės duomenų perdavimo sistemos, kurią naudodamos susitariančiosios šalys ir NEAFC sekretoriatas galėtų tarpusavyje keistis duomenimis (3). NEAFC nusprendė, kad Europos Sąjunga bus pirmoji NEAFC susitariančioji šalis, įdiegsianti naująją elektroninę duomenų perdavimo sistemą. Po to, kai Komisija informuos NEAFC sekretoriatą, kad yra pasirengusi pradėti diegti naująją duomenų perdavimo sistemą, o NEAFC nustatys, kad techniškai jau pasirengta naudoti UN/FLUX standartą, NEAFC priims sprendimą dėl datos, nuo kurios duomenimis bus keičiamasi laikantis naujojo standarto. Naująja duomenų perdavimo sistema pirmiausia naudosis ES ir NEAFC sekretoriatas, o kitos susitariančiosios šalys sistemą turės įdiegti ne vėliau kaip per dvejus metus nuo jos įsigaliojimo;

                     (4)

                     siekiant įdiegti naująją elektroninę duomenų perdavimo sistemą būtina atlikti parengiamuosius darbus Komisijos ir valstybių narių lygmenimis. Taigi, kad diegiant naująją duomenų perdavimo sistemą būtų išvengta nepagrįsto vėlavimo, reikia nustatyti datą, iki kurios atitinkamos valstybės narės turėtų būti pasirengusios įdiegti naujas keitimosi duomenimis formas ir duomenų perdavimo sistemas;

                     (5)

                     kai tik NEAFC priims atitinkamą sprendimą, Komisija valstybėms narėms praneš naujosios elektroninės duomenų perdavimo sistemos diegimo laikotarpio pradžios datą;

                     (6)

                     todėl Įgyvendinimo reglamentą (ES) Nr. 433/2012 reikėtų iš dalies pakeisti;

                     (7)

                     šiame reglamente nustatytos priemonės atitinka Žuvininkystės ir akvakultūros komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) Nr. 433/2012 16 straipsnis pakeičiamas taip:

                  „16 straipsnis
                  Duomenų pateikimas NEAFC sekretoriui

                     1.   Reglamento (ES) Nr. 1236/2010 12 straipsnio 2 dalyje nurodytos keitimosi duomenimis formos ir duomenų perdavimo sistemos, naudotinos teikiant ataskaitas ir informaciją NEAFC sekretoriui, turi ir toliau atitikti šio reglamento X priede nustatytas taisykles iki 3 dalyje nurodytos datos; atitinkami kodai, kurie turi būti naudojami ryšiams su NEAFC sekretoriumi palaikyti, nustatyti XI priede.

                     2.   Valstybės narės iki 2020 m. lapkričio 1 d. atlieka visus būtinus techninius parengiamuosius darbus, kad teikiant ataskaitas ir informaciją NEAFC sekretoriui būtų galima naudotis toliau nurodytomis keitimosi duomenimis formomis ir duomenų perdavimo sistemomis:

                                 a)

                                 keičiantis žvejybos žurnalų duomenimis, išankstinių pranešimų duomenimis, perkrovimo deklaracijų duomenimis ir iškrovimo deklaracijų duomenimis naudotina forma – UN/FLUX standartu P1000–3 grindžiama žvejybos veiklos srities XML schemos apibrėžtis. Duomenimis keičiamasi laikantis NEAFC patvirtinto žvejybos veiklai skirto FLUX įgyvendinimo dokumento;

                                 b)

                                 teikiant laivų stebėjimo sistemos duomenis naudotina forma – UN/FLUX standartu P1000–7 grindžiama laivo buvimo vietos srities XML schemos apibrėžtis. Duomenimis keičiamasi laikantis NEAFC patvirtinto laivo buvimo vietai skirto FLUX įgyvendinimo dokumento.

                     3.   Valstybės narės naudoja 2 dalyje nurodytas keitimosi duomenimis formas ir duomenų perdavimo sistemas nuo datos, kurią Komisija praneš po to, kai NEAFC priims atitinkamą sprendimą. Duomenimis keičiamasi laikantis NEAFC patvirtintų FLUX įgyvendinimo dokumentų.

                     4.   Nukrypdamos nuo 1 ir 3 dalių, valstybės narės 2 dalies b punkte nurodytą keitimosi duomenimis formą, skirtą laivų stebėjimo sistemos duomenims teikti, gali naudoti nuo šio reglamento įsigaliojimo dienos. Valstybės narės informuoja Komisiją apie datą, nuo kurios bus naudojama naujoji keitimosi duomenimis forma.“

            2 straipsnis
            Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 3 d.

                  Komisijos vardu

                  Pirmininkė

               Ursula VON DER LEYEN

            (1)  OL L 348, 2010 12 31, p. 17.

            (2)  2012 m. gegužės 23 d. Komisijos įgyvendinimo reglamentas (ES) Nr. 433/2012, kuriuo nustatomos išsamios Europos Parlamento ir Tarybos reglamento (ES) Nr. 1236/2010, kuriuo nustatoma kontrolės ir vykdymo užtikrinimo sistema, taikytina Konvencijos dėl būsimo daugiašalio bendradarbiavimo šiaurės rytų Atlanto žvejybos rajonuose, taikymo taisyklės (OL L 136, 2012 5 25, p. 41).

            (3)  37-ojo NEAFC metinio susitikimo (2018 m. lapkričio 13–16 d.) ataskaitos 12.7 punktas.


title: Komisijos Įgyvendinimo Reglamentas (ES) 2020/147 2020 m. vasario 3 d. dėl leidimo naudoti mielių Saccharomyces cerevisiae padermės CNCM I-4407 preparatą kaip nujunkytų paršelių, paršavedžių (siekiant teigiamo poveikio žindomiems paršeliams) ir pieninių karvių pašarų priedą ir iš dalies keičiantis reglamentus (EB) Nr. 2148/2004, (EB) Nr. 1288/2004 ir (EB) Nr. 1811/2005 (leidimo turėtoja – bendrovė S.I. Lesaffre) (Tekstas svarbus EEE)

text:
4.2.2020

                  LT

                  Europos Sąjungos oficialusis leidinys

                  L 31/7

         KOMISIJOS ĮGYVENDINIMO REGLAMENTAS (ES) 2020/147
         2020 m. vasario 3 d.
         dėl leidimo naudoti mielių Saccharomyces cerevisiae padermės CNCM I-4407 preparatą kaip nujunkytų paršelių, paršavedžių (siekiant teigiamo poveikio žindomiems paršeliams) ir pieninių karvių pašarų priedą ir iš dalies keičiantis reglamentus (EB) Nr. 2148/2004, (EB) Nr. 1288/2004 ir (EB) Nr. 1811/2005 (leidimo turėtoja – bendrovė „S.I. Lesaffre“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     Reglamento (EB) Nr. 1831/2003 10 straipsnio 2 dalyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

                     (3)

                     pagal Direktyvą 70/524/EEB neterminuotas leidimas naudoti mielių Saccharomyces cerevisiae padermės CNCM I-4407 (buvę Saccharomyces cerevisiae padermės CNCM Sc 47) preparatą kaip nujunkytų paršelių pašarų priedą išduotas Komisijos reglamentu (EB) Nr. 2148/2004 (3), kaip paršavedžių pašarų priedą – Komisijos reglamentu (EB) Nr. 1288/2004 (4), kaip pieninių karvių pašarų priedą – Komisijos reglamentu (EB) Nr. 1811/2005 (5). Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis preparatas įtrauktas į pašarų priedų registrą kaip esamas produktas;

                     (4)

                     pagal Reglamento (EB) Nr. 1831/2003 10 straipsnio 2 dalį buvo pateiktas prašymas iš naujo įvertinti mielių Saccharomyces cerevisiae padermės CNCM I-4407 preparatą (anksčiau vadintą – mielių Saccharomyces cerevisiae padermės NCYC Sc 47 preparatu) kaip nujunkytų paršelių, paršavedžių ir pieninių karvių pašarų priedą. Pareiškėjas paprašė tą priedą priskirti prie priedų kategorijos „zootechniniai priedai“. Kartu su prašymu pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (5)

                     Europos maisto saugos tarnyba (toliau – Tarnyba) 2019 m. sausio 22 d. priimtoje nuomonėje (6) padarė išvadą, kad siūlomomis naudojimo sąlygomis mielių Saccharomyces cerevisiae padermės CNCM I-4407 preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnybos nuomone, priedu galima pagerinti nujunkytų paršelių ir paršavedžių, siekiant teigiamo poveikio žindomiems paršeliams, produktyvumo parametrus. Remdamasi dviem tyrimais, ji taip pat padarė išvadą, kad priedas darė teigiamą poveikį pieninėms karvėms. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašaruose naudojamo pašarų priedo analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (6)

                     jau buvo nustatyta, kad priedas gali pagerinti kitų pieninių atrajotojų, t. y. pieninių ožkų, pieninių avių ir pieninių buivolių, produktyvumo parametrus, todėl nuspręsta, kad nurodytų dviejų in vivo tyrimų rezultatai atitinka priedo veiksmingumo pieninėms karvėms įrodymo sąlygas;

                     (7)

                     mielių Saccharomyces cerevisiae padermės CNCM I-4407 preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimo išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

                     (8)

                     suteikus naują leidimą pagal Reglamentą (EB) Nr. 1831/2003, reglamentai (EB) Nr. 2148/2004, (EB) Nr. 1288/2004 ir (EB) Nr. 1811/2005 turėtų būti atitinkamai iš dalies pakeisti;

                     (9)

                     saugos sumetimais nebūtina neatidėliotinai taikyti leidimo sąlygų pakeitimų, todėl tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

                     (10)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Reglamento (EB) Nr. 2148/2004 II priede E 1702 įrašas, skirtas Saccharomyces cerevisiae NCYC Sc 47, išbraukiamas.

            3 straipsnis
            Reglamento (EB) Nr. 1288/2004 I priede E 1702 įrašas, skirtas Saccharomyces cerevisiae NCYC Sc 47, išbraukiamas.

            4 straipsnis
            Reglamento (EB) Nr. 1811/2005 III priede E 1702 įrašas, skirtas Saccharomyces cerevisiae NCYC Sc 47, išbraukiamas.

            5 straipsnis
            Priede nurodytą preparatą ir pašarus, kurių sudėtyje yra šio preparato, kurie buvo pagaminti ir paženklinti iki 2020 m. rugpjūčio 24 d. laikantis taisyklių, taikytų iki 2020 m. vasario 24 d., galima toliau pateikti rinkai ir naudoti, kol pasibaigs turimos atsargos.

            6 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 3 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

            (3)  2004 m. gruodžio 16 d. Komisijos reglamentas (EB) Nr. 2148/2004 dėl nuolatinio ir laikino leidimo naudoti tam tikrus priedus ir dėl leidimo naudoti tam tikrus pašaruose jau leidžiamus priedus (OL L 370, 2004 12 17, p. 24).

            (4)  2004 m. liepos 14 d. Komisijos reglamentas (EB) Nr. 1288/2004, dėl ilgalaikio leidimo naudoti tam tikrus priedus ir dėl laikino leidimo nauja paskirtimi naudoti tam tikrus pašaruose jau leidžiamus priedus (OL L 243, 2004 7 15, p. 10).

            (5)  2005 m. lapkričio 4 d. Komisijos reglamentas (EB) Nr. 1811/2005, dėl laikino ir nuolatinio leidimų naudoti tam tikrus pašarų priedus ir dėl laikino leidimo naudoti jau leidžiamą pašarų priedą nauja paskirtimi (OL L 291, 2005 11 5, p. 12).

            (6)  EFSA Journal 2019; 17(3):5600

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        KSV/kg visaverčio 12 % drėgnio pašaro

                           Zootechninių priedų kategorija. Funkcinė grupė: žarnyno floros stabilizatoriai

                        4b1702

                        S.I. Lesaffre

                        Mielių Saccharomyces cerevisiae padermė CNCM I-4407

                           Priedo sudėtis

                        mielių Saccharomyces cerevisiae padermės CNCM I-4407 preparatas, kuriame yra ne mažiau kaip:
                        5 × 109 KSV/g priedo
                        Kieto pavidalo

                           Veikliosios medžiagos apibūdinimas

                        Mielių Saccharomyces cerevisiae padermės CNCM I-4407 gyvybingos ląstelės

                           Analizės metodas
                            (1)

                        Apskaičiavimas: išpylimo ant plokštelės metodas naudojant chloramfenikolio dekstrozės mielių ekstrakto agarą (EN 15789:2009).
                        Identifikavimas: polimerazės grandininės reakcijos (PGR) metodas CEN/TS 15790:2008.

                        Paršeliai (atjunkyti)
                        Paršavedės

                        —

                        5 × 109

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedas naudojamas paršavedžių pašaruose, siekiant teigiamo poveikio žindomiems paršeliams.

                                    3.

                                    Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                        2030 2 24

                        Pieninės karvės

                        4 × 108

               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: Komisijos įgyvendinimo reglamentas (ES) 2020/160 2020 m. vasario 5 d. dėl leidimo naudoti raudonėlių aliejaus, paprastųjų kmynų aliejaus, karvakrolio, metilsalicilato ir L-mentolio preparatą kaip nujunkytų paršelių pašarų priedą (leidimo turėtoja – bendrovė Biomin GmbH) (Tekstas svarbus EEE)

text:
6.2.2020

                  LT

                  Europos Sąjungos oficialusis leidinys

                  L 34/25

         KOMISIJOS ĮGYVENDINIMO REGLAMENTAS (ES) 2020/160
         2020 m. vasario 5 d.
         dėl leidimo naudoti raudonėlių aliejaus, paprastųjų kmynų aliejaus, karvakrolio, metilsalicilato ir L-mentolio preparatą kaip nujunkytų paršelių pašarų priedą (leidimo turėtoja – bendrovė „Biomin GmbH“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti raudonėlių aliejaus, paprastųjų kmynų aliejaus, karvakrolio, metilsalicilato ir L-mentolio preparatą. Kartu su prašymu buvo pateikti duomenys ir dokumentai, kurių reikalaujama pagal minėto reglamento 7 straipsnio 3 dalį;

                     (3)

                     prašymas pateiktas dėl leidimo naudoti raudonėlių aliejaus, paprastųjų kmynų aliejaus, karvakrolio, metilsalicilato ir L-mentolio preparatą kaip nujunkytų paršelių pašarų priedą, skirtiną prie priedų kategorijos „zootechniniai priedai“;

                     (4)

                     Europos maisto saugos tarnyba (toliau – Tarnyba) 2019 m. balandžio 2 d. nuomonėje (2) padarė išvadą, kad siūlomomis naudojimo sąlygomis raudonėlių aliejaus, paprastųjų kmynų aliejaus, karvakrolio, metilsalicilato ir L-mentolio preparatas nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad poveikis naudotojams įkvėpus yra mažai tikėtinas ir kad nebuvo galima padaryti išvados dėl odos ar akių jautrinimo. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba padarė išvadą, kad priedas gali veiksmingai pagerinti zootechninius rodiklius. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     atlikus raudonėlių aliejaus, paprastųjų kmynų aliejaus, karvakrolio, metilsalicilato ir L-mentolio preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo išdavimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 5 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  EFSA Journal 2019;17(4):5688.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        mg priedo/kg visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: kiti zootechniniai priedai (zootechninių rodiklių gerinimas).

                        4d19

                        „Biomin GmbH“

                        Raudonėlių aliejus, paprastųjų kmynų aliejus, karvakrolis, metilsalicilatas ir L-mentolis

                           Priedo sudėtis

                        Preparatas, kurį sudaro:

                                    —

                                    raudonėlių eteriniai aliejai (Origanum vulgare L.) (60–80 mg/g) ir paprastųjų kmynų sėklos (Carum carvi L.) (5–10 mg/g),

                                    —

                                    karvakrolis (60–80 mg/g), metilsalicilatas (10–40 mg/g) ir L-mentolis (30–55 mg/g)

                              Kieto pavidalo

                        Nujunkyti paršeliai

                        –

                        75

                        125

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant odos ir akių apsaugos priemones.

                        2030 m. vasario 26 d.

                           Veikliosios medžiagos apibūdinimas:

                        Raudonėlis (Origanum vulgare L.) (CAS numeris 8007–11–2), kurio sudėtyje yra 1,8–16 mg/g linalolio;
                        paprastųjų kmynų sėklų aliejus (Carum carvi L.) (CAS numeris 8000–42–8), kurio sudėtyje yra 2,5–6,5 mg/g d-karvono;
                        Karvakrolio aliejus (CAS numeris 499–75–2) ≥ 99 %, kurio sudėtyje yra 95–140 mg/g karvakrolio (iš raudonėlio ir gryno karvakrolio);
                        Metilsalicilatas (CAS numeris 119–36–8;
                        L-mentolis (CAS numeris 2216–51–8).

                           Analizės metodas
                            (1)

                        Veikliųjų medžiagų kiekybinis nustatymas pašarų priede: dujų chromatografija kartu su liepsnos jonizacijos detektoriumi (GC-FID)

               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: Komisijos įgyvendinimo reglamentas (ES) 2020/463 2020 m. kovo 24 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Kiwi de Corse“ (SGN))

text:
31.3.2020

                  LT

                  Europos Sąjungos oficialusis leidinys

                  L 98/1

         KOMISIJOS ĮGYVENDINIMO REGLAMENTAS (ES) 2020/463
         2020 m. kovo 24 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Kiwi de Corse“ (SGN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Prancūzijos paraiška įregistruoti pavadinimą „Kiwi de Corse“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Kiwi de Corse“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Kiwi de Corse“ (SGN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.6 klasei „Vaisiai, daržovės ir grūdai, švieži arba perdirbti“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. kovo 24 d.

                  Komisijos vardu

               Janusz WOJCIECHOWSKI

                  Pirmininkės pavedimu

                  Komisijos narys

            (1)  OL L 343, 2012 12 14, p. 1.

            (2)  OL C 403, 2019 11 29, p. 74.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: Komisijos įgyvendinimo reglamentas (ES) 2020/466 2020 m. kovo 30 d. dėl laikinųjų rizikos žmonių, gyvūnų ir augalų sveikatai bei gyvūnų gerovei išvengimo priemonių esant tam tikriems dideliems valstybių narių kontrolės sistemų sutrikimams dėl koronaviruso sukeltos ligos (COVID-19) (Tekstas svarbus EEE)

text:
31.3.2020

                  LT

                  Europos Sąjungos oficialusis leidinys

                  L 98/30

         KOMISIJOS ĮGYVENDINIMO REGLAMENTAS (ES) 2020/466
         2020 m. kovo 30 d.
         dėl laikinųjų rizikos žmonių, gyvūnų ir augalų sveikatai bei gyvūnų gerovei išvengimo priemonių esant tam tikriems dideliems valstybių narių kontrolės sistemų sutrikimams dėl koronaviruso sukeltos ligos (COVID-19)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (1), ypač į jo 141 straipsnio 1 dalį,
         kadangi:

                     (1)

                     Reglamente (ES) 2017/625 nustatytos, be kita ko, valstybių narių kompetentingų institucijų oficialios kontrolės ir kitos oficialios veiklos vykdymo taisyklės. Juo Komisijai taip pat suteikiami įgaliojimai įgyvendinimo aktu patvirtinti tinkamas laikinąsias priemones, būtinas siekiant užkirsti kelią rizikai, be kita ko, žmonių, gyvūnų ir augalų sveikatai bei gyvūnų gerovei, jei ji turi įrodymų, kad yra didelių valstybės narės kontrolės sistemos sutrikimų;

                     (2)

                     tebesitęsianti krizė, susijusi su koronaviruso sukelta liga (COVID-19), yra išskirtinis ir precedento neturintis iššūkis valstybių narių pajėgumui visapusiškai vykdyti oficialią kontrolę ir kitą oficialią veiklą pagal ES teisės aktus;

                     (3)

                     „Sienų valdymo priemonių, skirtų sveikatai apsaugoti ir prekių bei pagrindinių paslaugų prieinamumui užtikrinti, gairėse“ (2) Komisija pabrėžė, kad dabartinėmis aplinkybėmis neturėtų būti daromas poveikis sklandžiam bendrosios rinkos veikimui. Be to, valstybės narės turėtų užtikrinti prekių apyvartą;

                     (4)

                     pagal Reglamentą (ES) 2017/625 valstybės narės privalo sukurti kontrolės sistemą, kurią sudarytų kompetentingos institucijos, paskirtos vykdyti oficialią kontrolę ir kitą oficialią veiklą. Visų pirma pagal to reglamento 5 straipsnio 1 dalies e punktą kompetentingos institucijos turi turėti pakankamai tinkamai kvalifikuotų ir patyrusių darbuotojų arba turėti galimybę pasitelkti tokių darbuotojų, kad oficialią kontrolę ir kitą oficialią veiklą būtų galima vykdyti veiksmingai ir efektyviai;

                     (5)

                     per tebesitęsiančią krizę, susijusią su COVID-19, valstybės narės, siekdamos apsaugoti žmonių sveikatą, nustatė didelius judėjimo apribojimus savo gyventojams;

                     (6)

                     dėl tokių judėjimo apribojimų kelios valstybės narės pranešė Komisijai, kad jų pajėgumui dislokuoti tinkamus darbuotojus oficialiai kontrolei ir kitai oficialiai veiklai vykdyti, kaip reikalaujama Reglamente (ES) 2017/625, daromas didelis poveikis;

                     (7)

                     kelios valstybės narės konkrečiai informavo Komisiją apie oficialios kontrolės ir kitos oficialios veiklos, kuriai būtinas fizinis kontrolę vykdančių darbuotojų dalyvavimas, vykdymo sunkumus. Visų pirma kyla sunkumų, susijusių su gyvūnų klinikiniais tyrimais, tam tikrais gyvūninių produktų, augalų ir augalinių produktų bei negyvūninių maisto produktų ir pašarų patikrinimais, taip pat su mėginių tyrimais valstybių narių paskirtose oficialiose laboratorijose;

                     (8)

                     pagal ES teisės aktus, kuriais reglamentuojama prekyba gyvais gyvūnais ir genetinės medžiagos produktais bendrojoje rinkoje, visų pirma Tarybos direktyvas 64/432/EEB (3), 88/407/EEB (4), 89/556/EEB (5), 90/429/EEB (6), 91/68/EEB (7), 92/65/EEB (8), 2006/88/EB (9), 2009/156/EB (10) ir 2009/158/EB (11), vežant gyvūnų ir genetinės medžiagos produktų siuntas iš vienos valstybės narės į kitą, prie jų turi būti pridedami veterinarijos sertifikatų originalai;

                     (9)

                     kelios valstybės narės taip pat pranešė Komisijai, kad oficiali kontrolė ir kita oficiali veikla, kurią vykdant pasirašomi ir išduodami oficialių sertifikatų ir oficialių patvirtinimų popieriniai originalai, kurie turėtų būti pridedami prie gyvūnų ir genetinės medžiagos produktų siuntų, vežamų iš vienos valstybės narės į kitą arba įvežamų į Sąjungą, šiuo metu negali būti vykdoma pagal ES teisės aktus;

                     (10)

                     todėl, atsižvelgiant į tai, kad registruoti naudotojai naudojasi Prekybos kontrolės ir ekspertizių sistema (TRACES), kaip nurodyta Komisijos įgyvendinimo reglamente (ES) 2019/1715 (12), ir į dabartinį TRACES techninį nepajėgumą išduoti elektroninius sertifikatus pagal tą įgyvendinimo reglamentą, turėtų būti laikinai leidžiama oficialių sertifikatų ir oficialių patvirtinimų popierinių originalų pateikimo alternatyva. Ši alternatyva neturėtų daryti poveikio veiklos vykdytojų pareigai pagal Reglamentą (ES) 2017/625 pateikti dokumentų originalus, kai tai techniškai įmanoma;

                     (11)

                     atsižvelgiant į šias konkrečias aplinkybes, reikėtų imtis priemonių, kad būtų išvengta didelio pavojaus kompetentingų institucijų darbuotojų sveikatai, nebloginant rizikos žmonių, gyvūnų ir augalų sveikatai, kurią kelia gyvūnai, augalai ir jų produktai, prevencijos ir gyvūnų gerovei kylančios rizikos prevencijos. Kartu turėtų būti užtikrintas tinkamas bendrosios rinkos veikimas, grindžiamas Sąjungos žemės ūkio maisto produktų grandinės teisės aktais;

                     (12)

                     todėl valstybės narės, kurios patiria didelių sunkumų naudodamos savo esamas kontrolės sistemas, turėtų turėti galimybę taikyti šiame reglamente nustatytas laikinąsias priemones tiek, kiek tai būtina siekiant valdyti susijusius didelius jų kontrolės sistemų sutrikimus. Valstybės narės turėtų imtis visų būtinų veiksmų, kad kuo greičiau pašalintų didelius savo kontrolės sistemų sutrikimus;

                     (13)

                     valstybės narės, taikančios šiame reglamente numatytas laikinąsias priemones, turėtų apie tai pranešti Komisijai ir kitoms valstybėms narėms, taip pat pranešti apie priemones, kurių imtasi oficialios kontrolės ir kitos oficialios veiklos vykdymo pagal Reglamentą (ES) 2017/625 sunkumams pašalinti;

                     (14)

                     šis reglamentas turėtų būti taikomas du mėnesius, siekiant palengvinti oficialios kontrolės ir kitos oficialios veiklos planavimą ir vykdymą su COVID-19 susijusios krizės metu Atsižvelgiant į iš kelių valstybių narių gautą informaciją, kurioje teigiama, kad laikinosios priemonės turėtų būti nustatytos nedelsiant, šis reglamentas įsigalioja kitą dieną po jo paskelbimo;

                     (15)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Šiuo reglamentu nustatomos laikinos priemonės, būtinos siekiant išvengti labai išplitusios rizikos žmonių, gyvūnų ir augalų sveikatai bei gyvūnų gerovei, kad būtų pašalinti dideli valstybių narių kontrolės sistemų veikimo sutrikimai, atsižvelgiant į krizę, susijusią su COVID-19.

            2 straipsnis
            Valstybės narės, taikančios šiame reglamente nustatytas laikinąsias priemones, apie tai informuoja Komisiją ir kitas valstybes nares, taip pat praneša apie priemones, kurių imtasi oficialios kontrolės ir kitos oficialios veiklos vykdymo pagal Reglamentą (ES) 2017/625 sunkumams pašalinti.

            3 straipsnis
            Išskirtiniais atvejais oficialią kontrolę ir kitą oficialią veiklą gali vykdyti vienas ar daugiau fizinių asmenų, specialiai kompetentingos institucijos įgaliotų remiantis jų kvalifikacija, mokymu ir praktine patirtimi, kurie palaiko ryšius su kompetentinga institucija bet kokiomis turimomis ryšio priemonėmis ir kurie, vykdydami tokią oficialią kontrolę ir kitą oficialią veiklą, privalo laikytis kompetentingos institucijos nurodymų. Tokie asmenys veikia nešališkai ir neturi turėti jokio interesų konflikto, susijusio su jų vykdoma oficialia kontrole ir kita oficialia veikla.

            4 straipsnis
            Oficiali kontrolė ir kita oficiali veikla, susijusi su oficialiais sertifikatais ir oficialiais patvirtinimais, išimties tvarka gali būti vykdoma atliekant tokių sertifikatų ar patvirtinimų originalų elektroninės kopijos arba TRACES sistemoje sugeneruoto ir pateikto sertifikato ar patvirtinimo elektroninės formos oficialią kontrolę, jeigu asmuo, atsakingas už oficialaus sertifikato ar oficialaus patvirtinimo pateikimą, kompetentingai institucijai pateikia pareiškimą, patvirtinantį, kad oficialaus sertifikato ar oficialaus patvirtinimo originalas bus pateiktas, kai tik tai bus techniškai įmanoma. Vykdydama tokią oficialią kontrolę ir kitą oficialią veiklą kompetentinga institucija atsižvelgia į atitinkamų gyvūnų ir prekių neatitikties riziką ir į ankstesnius veiklos vykdytojų įrašų duomenis, susijusius su jų atžvilgiu atliktos oficialios kontrolės rezultatais ir Reglamento (ES) 2017/625 1 straipsnio 2 dalyje nurodytų taisyklių laikymusi.

            5 straipsnis
            Oficialią kontrolę ir kitą oficialią veiklą išskirtiniais atvejais galima vykdyti:

                        a)

                        analizių, tyrimų ar diagnostinių tyrimų, kuriuos turi atlikti oficialiosios laboratorijos, atveju – laikinai bet kurioje šiuo tikslu kompetentingos institucijos paskirtoje laboratorijoje;

                        b)

                        fizinių susitikimų su veiklos vykdytojais ir jų darbuotojais dėl oficialios kontrolės metodų ir būdų, nurodytų Reglamento (ES) 2017/625 14 straipsnyje, atveju – naudojantis turimomis nuotolinio ryšio priemonėmis.

            6 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas iki 2020 m. birželio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. kovo 30 d.

                  Komisijos vardu

                  Pirmininkė

               Ursula VON DER LEYEN

            (1)  OL L 95, 2017 4 7, p. 1.

            (2)  2020 m. kovo 16 d. C(2020) 1753 final.

            (3)  1964 m. birželio 26 d. Tarybos direktyva 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (OL 121, 1964 7 29, p. 1977/64).

            (4)  1988 m. birželio 14 d. Tarybos direktyva 88/407/EEB, nustatanti gyvūnų sveikatos reikalavimus Bendrijos vidaus prekybai užšaldyta galvijų sperma ir jos importui į Bendriją (OL L 194, 1988 7 22, p. 10).

            (5)  1989 m. rugsėjo 25 d. Tarybos direktyva 89/556/EEB dėl gyvūnų sveikatos reikalavimų, reglamentuojančių Bendrijos vidaus prekybą galvijų embrionais ir jų importą iš trečiųjų šalių (OL L 302, 1989 10 19, p. 1).

            (6)  1990 m. birželio 26 d. Tarybos direktyva 90/429/EEB dėl gyvūnų sveikatos reikalavimų, taikomų Bendrijos vidaus prekybai naminių kuilių sperma ir jos importui (OL L 224, 1990 8 18, p. 62).

            (7)  1991 m. sausio 28 d. Tarybos direktyva 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (OL L 46, 1991 2 19, p. 19).

            (8)  1992 m. liepos 13 d. Tarybos direktyva 92/65/EEB, nustatanti gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (OL L 268, 1992 9 14, p. 54).

            (9)  2006 m. spalio 24 d. Tarybos direktyva 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (OL L 328, 2006 11 24, p. 14).

            (10)  2009 m. lapkričio 30 d. Tarybos direktyva 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (OL L 192, 2010 7 23, p. 1).

            (11)  2009 m. lapkričio 30 d. Tarybos direktyva 2009/158/EB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių (OL L 343, 2009 12 22, p. 74).

            (12)  2019 m. rugsėjo 30 d. Komisijos įgyvendinimo reglamentas (ES) 2019/1715, kuriuo nustatomos oficialios kontrolės informacijos valdymo sistemos ir jos sudedamųjų dalių veikimo taisyklės (IMSOC reglamentas), (OL L 261, 2019 10 14, p. 37).


title: Komisijos įgyvendinimo reglamentas (ES) 2020/975 2020 m. liepos 6 d. kuriuo leidžiama sudaryti susitarimus ir priimti sprendimus dėl rinkos stabilizavimo priemonių vyno sektoriuje

text:
7.7.2020

                  LT

                  Europos Sąjungos oficialusis leidinys

                  L 215/13

         KOMISIJOS ĮGYVENDINIMO REGLAMENTAS (ES) 2020/975
         2020 m. liepos 6 d.
         kuriuo leidžiama sudaryti susitarimus ir priimti sprendimus dėl rinkos stabilizavimo priemonių vyno sektoriuje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 222 straipsnį,
         kadangi:

                     (1)

                     Sąjunga yra didžiausia pasaulyje vyno gamintoja. 2014–2015 – 2018–2019 prekybos metais Sąjungoje vidutiniškai buvo pagaminama 167,6 mln. hektolitrų vyno per metus. Vyno prekybos metai trunka nuo rugpjūčio 1 d. iki kitų metų liepos 31 d. Sąjungai tenka 45 % pasaulio vynuogių auginimo plotų, 65 % visame pasaulyje pagaminamo vyno kiekio, 60 % visame pasaulyje suvartojamo vyno kiekio ir 70 % į trečiąsias šalis eksportuojamo vyno kiekio. Penkios svarbiausios Sąjungos vyną gaminančios šalys (gamybos apimties mažėjimo tvarka) yra Italija, Prancūzija, Ispanija, Vokietija ir Portugalija;

                     (2)

                     dėl dabartinės COVID-19 pandemijos ir valstybėse narėse asmenims taikomų griežtų judėjimo apribojimų vyninių vynuogių augintojai ir vyno gamintojai patiria ekonominių sutrikimų, dėl kurių kyla finansinių sunkumų ir su pinigų srautu susijusių problemų;

                     (3)

                     dėl ligos plitimo ir taikomų priemonių sumažėjo darbo jėgos pasiūla, o tai visų pirma neigiamai veikia vyninių vynuogių auginimą ir vyno gamybą, vyninių vynuogių ir vyno perdirbimą ir transportavimą;

                     (4)

                     dėl privalomo restoranų, viešbučių, barų uždarymo, taip pat švenčių (pavyzdžiui, vestuvių, gimtadienių ir verslo renginių) atšaukimo Sąjungoje ir trečiosiose šalyse apgyvendinimo ir maitinimo paslaugų sektoriaus veikla kelis mėnesius buvo sustabdyta. Be to, turizmo ir vyno turizmo veikla (pavyzdžiui, degustacijos, mugės, pirkimas ir vartojimas gamybos vietose) daugelyje valstybių narių nuo 2020 m. kovo mėn. smarkiai sutrikdyta;

                     (5)

                     todėl vyno paklausos modeliai labai pasikeitė. Vartotojai daugiau vartoja vyno namuose. Nors vartotojai namuose ėmė vartoti daugiau tam tikrų vyno produktų, toks padidėjęs vartojimas namuose neatsvėrė paklausos sumažėjimo apgyvendinimo ir maitinimo paslaugų sektoriuje;

                     (6)

                     uždarius restoranus ir kitas apgyvendinimo ir maitinimo įstaigas sumažėjo vyno gamintojų apyvarta. Vokietijoje vyno gamintojai 2020 m. pirmąjį ketvirtį prarado 50 % savo apyvartos, nes negalėjo parduoti savo produkcijos restoranams. Taip pat 23 % sumažėjo pardavimas specializuotoms vyno parduotuvėms, kurios dažnai prekiauja aukštesnės klasės vynais. Remiantis su visa Sąjunga susijusiais sektoriaus vertinimais, uždarius restoranus, barus ir viešbučius, nuo restoranų uždarymo pradžios kovo mėn. viduryje iki 2020 m. gegužės mėn. pabaigos vyno parduota 30 % mažiau, o vertė sumažėjo 50 %, palyginti su pardavimu iki uždarymo;

                     (7)

                     nors neseniai tam tikros priemonės ir kai kurie judėjimo apribojimai sušvelninti, be kita ko, atnaujinta restoranų ir apgyvendinimo ir maitinimo įstaigų veikla, nesitikima, kad padėtis normalizuosis per kitus 6 mėnesius. Restoranai ir kitos apgyvendinimo ir maitinimo įstaigos turės laikytis saugaus atstumo reikalavimų, pagal kuriuos ribojamas klientų skaičius. Be to, daugelyje valstybių narių išlieka tam tikrų apribojimų, susijusių su socialinių susibūrimų dydžiu, įskaitant privačius renginius (pavyzdžiui, vestuves), kuriuose tradiciškai vartojamas vynas;

                     (8)

                     taip pat nesitikima, kad pasaulinis turizmas, kurio apyvarta antrąjį 2020 m. ketvirtį turėtų sumažėti 70 %, per kitus 6 mėnesius atsigaus pakankamai, kad būtų kompensuota vartojimo stoka restoranuose laikotarpiu, kai buvo taikomi griežti judėjimo apribojimai;

                     (9)

                     apskritai apskaičiuota, kad 2019–2020 prekybos metais vyno vartojimas Sąjungoje sumažės iki 108 mln. hektolitrų. Tai atitinka bendrą vartojimo sumažėjimą daugiau kaip 8 % 2019–2020 prekybos metais, palyginti su pastarųjų 5 prekybos metų vidurkiu;

                     (10)

                     eksportas į trečiąsias šalis yra ypač svarbus Sąjungos vyno sektoriui. 2019 m. bendra eksporto vertė buvo 12,1 mlrd. EUR. COVID-19 pandemijos metu eksportas nukentėjo dėl logistikos problemų, taip pat vartojimo sumažėjimo, kurį lėmė tai, kad judėjimo apribojimai įvesti ir trečiosiose šalyse. Dėl COVID-19 pandemijos protrūkio Kinijoje pačios Kinijos ir kitų šalių uostai buvo perpildyti, taip pat padaugėjo atšauktų reisų, todėl sumažėjo konteinerių, smarkiai padidėjo krovinių gabenimo tarifai, o eksportuotojai susidūrė su siuntų pristatymo atidėjimo problema. Be to, Sąjungos vyno eksportui neigiamą poveikį jau buvo padarę padidėję importo tarifai, kuriuos Jungtinės Valstijos nustatė tam tikram iš Sąjungos importuojamam vynui. Nuo 2019 m. spalio mėn. Jungtinės Valstijos, kurios yra pagrindinė Sąjungos vyno eksporto rinka, Sąjungos neputojantiems vynams taiko 25 % ad valorem importo tarifus;

                     (11)

                     apskritai numatoma, kad Sąjungos vyno eksportas į trečiąsias šalis 2019–2020 prekybos metais sumažės 14 %, palyginti su ankstesniais prekybos metais ir su pastarųjų 5 prekybos metų vidurkiu. Palyginti su 2019 m. gegužės mėn., 2020 m. gegužės mėn. labai sumažėjo Prancūzijos, Italijos ir Ispanijos vynų eksportas į trečiąsias šalis: Prancūzijos vyno eksporto į trečiąsias šalis apimtis sumažėjo 33 %, o vertė – 55 %; Italijos vyno eksporto į trečiąsias šalis apimtis sumažėjo 22 %, o vertė – 26 %; Ispanijos vyno eksporto į trečiąsias šalis apimtis sumažėjo 63 %, o vertė – 43 %. Tais pačiais ataskaitiniais laikotarpiais ypač didelis poveikis padarytas putojančių vynų eksportui. Remiantis vyno sektoriaus skaičiavimais, 2020 m. gegužės mėn. šampano (Champagne) eksporto į Jungtines Valstijas ir Kiniją apimtis sumažėjo 64 %, o vertė – 55 %;, vyno Prosecco eksporto į trečiąsias šalis apimtis sumažėjo 27 %, o vertė – 32 %; vyno Cava eksporto į trečiąsias šalis apimtis ir vertė sumažėjo 40 %;

                     (12)

                     be to, šiuo metu sandėliuose laikoma daug vyno; tai lėmė išskirtinis 2018–2019 prekybos metų derlius – 174,4 mln. hektolitrų, dėl kurio 2019–2020 prekybos metais atsargos ataskaitinio laikotarpio pradžioje padidėjo 14 %, palyginti su 2018–2019 prekybos metais. Neparduotas vynas turės būti saugomas;

                     (13)

                     dėl minėtų aplinkybių laikoma, kad šie įvykiai nulėmė didelių rinkos pusiausvyros sutrikimų laikotarpį;

                     (14)

                     siekiant padėti vynuogių augintojams ir vyno gamintojams atkurti pusiausvyrą šiuo didelių rinkos pusiausvyros sutrikimų laikotarpiu, tikslinga 6 mėnesių laikotarpiu laikinai leisti ūkininkams, ūkininkų asociacijoms, tokių asociacijų asociacijoms, pripažintoms gamintojų organizacijoms ir jų asociacijoms, taip pat pripažintoms tarpšakinėms organizacijoms sudaryti susitarimus ir priimti sprendimus. Šios priemonės apima: i) transformavimą ir perdirbimą; ii) sandėliavimą; iii) bendrą pardavimo skatinimą; iv) kokybės reikalavimus ir v) laikiną produkcijos planavimą;

                     (15)

                     tokie susitarimai ir sprendimai galėtų, pavyzdžiui, būti: i) perdirbti vyną kitais tikslais, pavyzdžiui, distiliuoti vyną alkoholio gamybos reikmėms; ii) pasirūpinti didesnio saugotino vyno kiekio sandėliavimo pajėgumais; iii) skatinti vartoti vyną; iv) susitarti dėl kokybės reikalavimų, pagal kuriuos būtų leidžiama prekiauti tik tokius reikalavimus atitinkančiais vynais, ir v) numatyti būsimo derliaus mažinimo priemones;

                     (16)

                     sudaryti bet kokius susitarimus ar priimti sprendimus turėtų būti laikinai leidžiama 6 mėnesių laikotarpiu. 2020–2021 prekybos metams skirto derliaus nuėmimo laikotarpis, prasidėsiantis 2020 m. rugpjūčio mėn., ir likęs laikotarpis iki metų pabaigos švenčių, per kuriuos visų pirma vartojami ir eksportuojami aukštos klasės vynai ir putojantys vynai, yra laikotarpiai, kuriais galima tikėtis didžiausio minėtų priemonių poveikio;

                     (17)

                     remiantis Reglamento (ES) Nr. 1308/2013 222 straipsnio 1 dalies pirma pastraipa, leidimas turi būti suteikiamas, jei jis nekenkia vidaus rinkos veikimui ir jei susitarimais bei sprendimais siekiama tik stabilizuoti sektorių. Šios konkrečios sąlygos netaikomos susitarimams ir sprendimams, kurie tiesiogiai ar netiesiogiai lemia rinkos padalijimą, diskriminaciją dėl pilietybės arba kainų nustatymą. Šių sąlygų neatitinkantiems arba nebeatitinkantiems susitarimams ir sprendimams taikoma Sutarties 101 straipsnio 1 dalis;

                     (18)

                     šiame reglamente numatytas leidimas turėtų būti taikomas Sąjungos teritorijoje, atsižvelgiant į tai, kad dideli rinkos pusiausvyros sutrikimai pasireiškia visoje Sąjungoje;

                     (19)

                     kad valstybės narės galėtų įvertinti, ar susitarimai ir sprendimai dėl vyninių vynuogių auginimo ir vyno gamybos nekenkia vidaus rinkos veikimui ir ar jais siekiama tik stabilizuoti vyno sektorių, valstybės narės, kuriai tenka didžiausia numatomos vyninių vynuogių auginimo ir vyno gamybos pagal tuos susitarimus ar sprendimus apimties dalis, kompetentingoms institucijoms, įskaitant tos valstybės konkurencijos institucijas, turėtų būti teikiama informacija apie sudarytus susitarimus ar priimtus sprendimus, taip pat apie juose nurodytą vyninių vynuogių auginimo ir vyno gamybos apimtį ir laikotarpį;

                     (20)

                     atsižvelgiant į didelius rinkos pusiausvyros sutrikimus, būtinybę atsižvelgti į turimas vyno atsargas, vartojimo sumažėjimą ir eksporto rinkų praradimą, taip pat siekiant padėti vyno sektoriui atsigauti COVID-19 apribojimų švelninimo laikotarpiu, įskaitant laikotarpį iki metų pabaigos švenčių ir po jų, šis reglamentas turėtų įsigalioti kitą dieną po jo paskelbimo;

                     (21)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Nedarant poveikio Reglamento (ES) Nr. 1308/2013 152 straipsnio 1a dalies, 209 straipsnio 1 dalies ir 210 straipsnio 1 dalies taikymui, ūkininkams, ūkininkų asociacijoms, tokių asociacijų asociacijoms, pripažintoms gamintojų organizacijoms ir jų asociacijoms, taip pat pripažintoms tarpšakinėms organizacijoms 6 mėnesių laikotarpiu, prasidedančiu šio reglamento įsigaliojimo dieną, leidžiama sudaryti susitarimus dėl vyninių vynuogių auginimo bei vyno gamybos ir priimti bendrus sprendimus dėl vyninių vynuogių auginimo ir vyno gamybos, susijusius su transformavimu ir perdirbimu, sandėliavimu, bendro pardavimo skatinimu, kokybės reikalavimais ir laikinu produkcijos planavimu.

            2 straipsnis
            Valstybės narės imasi būtinų priemonių užtikrinti, kad 1 straipsnyje nurodyti susitarimai ir sprendimai nekenktų tinkamam vidaus rinkos veikimui ir kad jais būtų siekiama tik stabilizuoti vyno sektorių.

            3 straipsnis
            Geografinė šio leidimo taikymo sritis – Sąjungos teritorija.

            4 straipsnis

               1.   Atitinkami ūkininkai, ūkininkų asociacijos, tokių asociacijų asociacijos, pripažintos gamintojų organizacijos ir jų asociacijos, taip pat pripažintos tarpšakinės organizacijos, sudarę 1 straipsnyje nurodytus susitarimus ar priėmę tame straipsnyje nurodytus sprendimus, apie juos kuo skubiau praneša valstybės narės, kuriai tenka didžiausia numatomos vyninių vynuogių auginimo ir vyno gamybos pagal tuos susitarimus ar sprendimus apimties dalis, kompetentingoms institucijoms ir pateikia šią informaciją:

                           a)

                           numatomą vyninių vynuogių auginimo ir vyno gamybos pagal tuos susitarimus ir sprendimus apimtį;

                           b)

                           numatomą įgyvendinimo laikotarpį.

               2.   Ne vėliau kaip per 25 dienas po 1 straipsnyje nurodyto 6 mėnesių laikotarpio pabaigos atitinkami ūkininkai, ūkininkų asociacijos, tokių asociacijų asociacijos, pripažintos gamintojų organizacijos ir jų asociacijos, taip pat pripažintos tarpšakinės organizacijos praneša šio straipsnio 1 dalyje nurodytoms kompetentingoms institucijoms apie susitarimuose ar sprendimuose faktiškai nurodytą vyninių vynuogių auginimo ir vyno gamybos apimtį.

               3.   Remdamosi Komisijos įgyvendinimo reglamentu (ES) 2017/1185 (2), valstybės narės Komisijai pateikia:

                           a)

                           ne vėliau kaip per 5 dienas po kiekvieno 1 mėnesio laikotarpio pabaigos – informaciją apie susitarimus ir sprendimus, apie kuriuos joms pranešta per tą laikotarpį remiantis 1 dalimi;

                           b)

                           ne vėliau kaip per 30 dienų po 1 straipsnyje nurodyto 6 mėnesių laikotarpio pabaigos – tuo laikotarpiu įgyvendintų susitarimų ir sprendimų apžvalgą.

            5 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 6 d.

                  Komisijos vardu

                  Pirmininkė

               Ursula VON DER LEYEN

            (1)  OL L 347, 2013 12 20, p. 671.

            (2)  2017 m. balandžio 20 d. Komisijos įgyvendinimo reglamentas (ES) 2017/1185, kuriuo nustatomos Europos Parlamento ir Tarybos reglamentų (ES) Nr. 1307/2013 ir (ES) Nr. 1308/2013 taikymo taisyklės dėl informacijos ir dokumentų teikimo Komisijai ir kuriuo iš dalies keičiami ir panaikinami keli Komisijos reglamentai (OL L 171, 2017 7 4, p. 113).


title: Komisijos įgyvendinimo reglamentas (ES) 2020/1061 2020 m. liepos 13 d. kuriuo patvirtinami saugomos geografinės nuorodos („Dealurile Sătmarului“ (SGN)) specifikacijos pakeitimai

text:
20.7.2020

                  LT

                  Europos Sąjungos oficialusis leidinys

                  L 232/42

         KOMISIJOS ĮGYVENDINIMO REGLAMENTAS (ES) 2020/1061
         2020 m. liepos 13 d.
         kuriuo patvirtinami saugomos geografinės nuorodos („Dealurile Sătmarului“ (SGN)) specifikacijos pakeitimai
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
         kadangi:

                     (1)

                     Komisija išnagrinėjo Rumunijos pagal Reglamento (ES) Nr. 1308/2013 105 straipsnį pateiktą saugomos geografinės nuorodos „Dealurile Sătmarului“ specifikacijos pakeitimų paraišką;

                     (2)

                     specifikacijos pakeitimų paraišką Komisija paskelbė Europos Sąjungos oficialiajame leidinyje (2), kaip reikalaujama Reglamento (ES) Nr. 1308/2013 97 straipsnio 3 dalyje;

                     (3)

                     prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

                     (4)

                     todėl specifikacijos pakeitimus reikėtų patvirtinti pagal Reglamento (ES) Nr. 1308/2013 99 straipsnį;

                     (5)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbti pavadinimo „Dealurile Sătmarului“ (SGN) specifikacijos pakeitimai patvirtinami.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 13 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 347, 2013 12 20, p. 671.

            (2)  OL C 100, 2020 3 27, p. 6.


title: Komisijos įgyvendinimo reglamentas (ES) 2020/1337 2020 m. rugsėjo 21 d. kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas („Casatella Trevigiana“ (SKVN))

text:
28.9.2020

                  LT

                  Europos Sąjungos oficialusis leidinys

                  L 313/1

         KOMISIJOS ĮGYVENDINIMO REGLAMENTAS (ES) 2020/1337
         2020 m. rugsėjo 21 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas („Casatella Trevigiana“ (SKVN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Komisijos reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos kilmės vietos nuorodos „Casatella Trevigiana“, kuri įregistruota Komisijos reglamentu (EB) Nr. 487/2008 (2) su pakeitimais, padarytais Įgyvendinimo reglamentu (ES) Nr. 862/2013 (3), specifikacijos pakeitimo paraišką;

                     (2)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (4), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Casatella Trevigiana“ (SKVN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 21 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  2008 m. birželio 2 d. Komisijos reglamentas (EB) Nr. 487/2008, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas (Casatella Trevigiana (SKVN)) (OL L 143, 2008 6 3, p. 12).

            (3)  2013 m. rugsėjo 5 d. Komisijos įgyvendinimo reglamentas (ES) Nr. 862/2013, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Casatella Trevigiana (SKVN)] (OL L 240, 2013 9 7, p. 15).

            (4)  OL C 171, 2020 5 19, p. 29.


title: Komisijos įgyvendinimo reglamentas (ES) 2020/1338 2020 m. rugsėjo 21 d. kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Pecorino Siciliano“ (SKVN)) specifikacijos pakeitimas

text:
28.9.2020

                  LT

                  Europos Sąjungos oficialusis leidinys

                  L 313/3

         KOMISIJOS ĮGYVENDINIMO REGLAMENTAS (ES) 2020/1338
         2020 m. rugsėjo 21 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Pecorino Siciliano“ (SKVN)) specifikacijos pakeitimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos kilmės vietos nuorodos „Pecorino Siciliano“, kuri įregistruota Komisijos reglamentu (EB) Nr. 1107/96 (2), specifikacijos pakeitimo paraišką;

                     (2)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Pecorino Siciliano“ (SKVN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 21 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  1996 m. birželio 12 d. Komisijos reglamentas (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka (OL L 148, 1996 6 21, p. 1).

            (3)  OL C 170, 2020 5 18, p. 27.


title: Komisijos įgyvendinimo reglamentas (ES) 2020/1433 2020 m. spalio 5 d. kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Pouligny-Saint-Pierre“ (SKVN) pakeitimas

text:
12.10.2020

                  LT

                  Europos Sąjungos oficialusis leidinys

                  L 331/19

         KOMISIJOS ĮGYVENDINIMO REGLAMENTAS (ES) 2020/1433
         2020 m. spalio 5 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Pouligny-Saint-Pierre“ (SKVN) pakeitimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos „Pouligny-Saint-Pierre“, kuri įregistruota Komisijos reglamentu (EB) Nr. 1107/96 (2), specifikacijos pakeitimo paraišką;

                     (2)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Pouligny-Saint-Pierre“ (SKVN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. spalio 5 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  1996 m. birželio 12 d. Komisijos reglamentas (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka (OL L 148, 1996 6 21, p. 1).

            (3)  OL C 193, 2020 6 9, p. 34.


title: Komisijos įgyvendinimo reglamentas (ES) 2020/1469 2020 m. spalio 6 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Malostonska kamenica“ (SKVN))

text:
13.10.2020

                  LT

                  Europos Sąjungos oficialusis leidinys

                  L 334/1

         KOMISIJOS ĮGYVENDINIMO REGLAMENTAS (ES) 2020/1469
         2020 m. spalio 6 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Malostonska kamenica“ (SKVN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Kroatijos paraiška įregistruoti pavadinimą „Malostonska kamenica“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Malostonska kamenica“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Malostonska kamenica“ (SKVN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.7 klasei „Šviežios žuvys, moliuskai bei vėžiagyviai ir jų produktai“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. spalio 6 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  OL C 204, 2020 6 18, p. 29.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).